CELEX: C2006/224/49
Language: lt
Date: 2006-09-16 00:00:00
Title: Byla C-316/06 2006 m. liepos 20 d. pareikštas ieškinys byloje Europos Bendrijų Komisija prieš Airiją

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/26
            
         2006 m. liepos 20 d. pareikštas ieškinys byloje Europos Bendrijų Komisija prieš Airiją
   
   (Byla C-316/06)
   (2006/C 224/49)
   Proceso kalba: anglų
   Šalys
   
      Ieškovė: Europos Bendrijų Komisija, atstovaujama S. Pardo Quintillán ir D. Lawunmi
   
      Atsakovė: Airija
   Ieškovės reikalavimai
   
               —
            
            
               Pripažinti, kad neužtikrindama, jog prieš miesto nuotekoms, išleidžiamoms iš aglomeracijų, vadinamų IE22, Bray, IE31, Howth, IE34, Letterkenny, IE40, Shanaganagh, IE41, Sligo ir IE45, Tramore County Waterford, patenkant į nuotėkų surinkimo sistemą būtų atliekamas antrinis arba jam prilygstantis valymas ne vėliau kaip iki 2000 m. gruodžio 31 d., ir kad šios nuotekos tenkintų atitinkamus 1991 m. gegužės 21 d. Tarybos direktyvos 91/271/EEB dėl miesto nuotėkų valymo (1) I priedo B dalyje nustatytus reikalavimus iki minėto termino, Airija neįvykdė savo įpareigojimų pagal šios direktyvos 4 straipsnio 1 ir 3 dalis.
            
         
               —
            
            
               Priteisti iš Airijos bylinėjimosi išlaidas.
            
         Ieškinio pagrindai ir pagrindiniai argumentai
   Komisija teigia, kad Airijos valdžios institucijos pažeidė savo įpareigojimus užtikrinti, kad nuotekoms, išleidžiamoms iš aptariamų aglomeracijų, būtų atliekamas antrinis arba jam prilygstantis valymas, kaip tai nustatyta šios direktyvos 4 straipsnyje.
   Nors Airija pateikė paaiškinimus dėl vėlavimų šiose aglomeracijose ir tam tikrus paaiškinimus dėl padarytos pažangos siekiant patenkinti direktyvos reikalavimus, Komisijos nuomone, šie paaiškinimai ir nuorodos negali pateisinti direktyvos 4 straipsnio 1 dalies pirmoje įtraukoje nustatyto termino nesilaikymo. Be to, Komisija teigia, kad Airijos valdžios institucijų pateikta informacija nėra pakankama siekiant padaryti išvadą, jog antriniai miesto nuotėkų valymo įrenginiai šiose aglomeracijose tikrai bus įrengti. Daugumoje atvejų paaiškėjo, kad turi būti užbaigtos kelios tolimesnės darbų stadijos prieš įrengiant nuotėkų valymo įrenginius.
   
      (1)  OL L 135, p. 40 - 52